ARRIBA COM PUGUIS - ANDORRA
2025-05-17 - 2025-05-18
FOTOS XXI ARRIBA COM PUGUIS – MAIG 2025

XXI ARRIBA COM PUGUIS OLOT-ANDORRA 2025
Dissabte, 17 de maig de 2025

7:30h: Concentració a l’aparcament de l’hipermercat Aldi d’Olot.
8:00h: Sortida.
8:30h: Esmorzar a Cala Gracieta.
Arribada a Andorra la Vella, allotjament a l’Hotel MERCURE i dinar.
Tarda: lliure.
21:00h: Sopar de germanor a l’Hotel.

Diumenge, 18 de maig de 2025

A partir de les 8:00h: Esmorzar a l’Hotel.
Concentració al Parc de Bombers de la Seu d’Urgell.
11:00h: Sortida de la Seu direcció a Olot.
Dinar a Olot.

Inscripcions i informació: socis.magolot@gmail.com
Observacions:

Tots els vehicles han d’estar degudament documentats amb ITV, l’assegurança en vigor i que sigui vàlida al principat d’Andorra i França.
Abans de sortir es farà el breefing (explicació de la ruta)
Les places hoteleres es lliuraran segons l’ordre d’inscripció.
L’organització es reserva el dret de modificar la ruta i aquesta programació si causes imprevistes ho obliguessin.

MOLT IMPORTANT: El servei de grua traurà el cotxe de la carretera, i si es pot es repararà. En cas que no es pugui reparar es deixarà al poble més proper o en una zona fora de la carretera. El propietari del cotxe avariat haurà d’avisar al seu servei de grua.

7a Trobada Solidària OncoClàssics
2025-06-15
El pròxim 15 de juny el Motor Antic Garrotxa col·labora de nou amb la Trobada Solidària de Vehicles Clàssics organitzada per la delegació d’Olot de la Fundació Oncolliga Girona al recinte Firal d’Olot.

A partir de les 8:30 hi haurà la recepció dels participants
De 9h a 11:30 esmorzar popular
A les 12:00 sorteig d’obsequis dels col·laboradors, subhasta de bicicletes antigues i 1 SORTEIG D’UN RENAULT SÚPER 5 OASIS
Durant tot el mati hi haurà servei de bar, paradetes i exposicions variades del mon del motor

Més informació a @classicsoncolliga
Si vols apuntar-te o col·laborar fes el teu donatiu!
INSCRIPCIONS

MOTOS DE PRIMAVERA (28 i 29 juny 2025)
2025-06-28 - 2025-06-29
MOTOS DE PRIMAVERA 2025
Ens trobarem a les 7:45 al pàrquing de l’Aldi per sortir puntuals a les 08:00. Hi haurà furgoneta amb remolc per si algun motorista té una averia i així poder retirar la moto de la carretera. Cal anar ben documentat amb les assegurances i ITV tot en regla per no tenir cap disgust.
Dissabte 28 de juny de 2025
Olot – Banyoles – Palol de Revardit – Celrà – Madremanya – Els Àngels – Quart – St. Sadurní de l’Heura (Esmorzar/dinar) – La Bisbal-Calonge – Sta. Cristina d’Aro – St. Feliu de Guíxols – Tossa de Mar (sopar i dormir)
Diumenge 29 de juny de 2025
Tossa de Mar – Arenys de Mar – El Montseny – Tona – Torrer d’Oristà (dinar) – Olot
Inscripcions i informació: socis.magolot@gmail.com o per WhatsApp al telèfon 689 755 113.

Observacions:
Només s’admeten motos clàssiques (matriculades abans del 1994). L’organització es reserva el dret de modificar la ruta i aquesta programació si causes imprevistes ho obliguessin.

SANT CRISTÒFOL 2025
2025-07-13
Gran diada la del passat diumenge dia 13 de juliol per celebrar Sant Cristòfol, en la que es van reunir prop de 200 vehicles a Llanars.
FOTOS SANT CRISTÒFOL 2025

Trobada de cotxes clàssics a Sant Joan les Abadesses
2025-09-07
INSCRIPCIONS i INFORMACIÓ ALS TELÈFONS i EMAIL DEL CARTELL

ANADA A MARINA 2025
2025-09-21
Tot i la previsió de mal temps per l’últim dia d’estiu, vam poder gaudir d’un bon dia en la nostra trobada anual per anar a marina.
Una vuitantena de simpatitzants del clàssics i 30 vehicles ens vam reunir per celebrar les Jornades del Patrimoni 2025 i de l’anada a marina. Aquesta vegada el lloc triat per fer la foto va ser amb la muntanya de Santa Magdalena al fons.

FOTOS ANADA A MARINA 2025

FIRA DE SANT LLUC - TROBADA DE TRACTORS
2025-10-19
Amb motiu de la fira de Sant Lluc el proper 19 d’octubre celebrarem la trobada de tractors.
Ens trobarem a les 9:00 al Casal Marià d’Olot (davant de l’Ajuntament) i seguidament tots els participants seran convidats a esmorzar.
A continuació farem una ruta per la comarca que acabarem a Can Turó, on dinarem.
Preu dinar: 26€
Cal fer inscripció prèvia per WhatsApp al número 689 755 113, tot indicant el nom i el número de persones participants a l’esmorzar i al dinar. Inscripcions limitades i obertes fins el dimecres dia 15 d’octubre.

Aprofitem per comentar-vos que el proper diumenge dia 16 de novembre el poble de Santa Pau organitza una trobada de tractors amb motiu de la Festa de Sant Martí i el Motor Antic Garrotxa hi col·laborarà. La trobada serà a partir de les 10:00h i tots els tractoristes podran gaudir d’un bon esmorzar calent.

SORTIDA 4x4
2025-11-23
Aquest passat diumenge dia 23 de novembre vam celebrar la trobada de 4×4 clàssics que va reunir 16 vehicles i 40 participants. La ruta ens va portar per paratges espectaculars de la Garrotxa i el Ripollès on vam posar a prova els nostres vehicles i fins i tot vam fer alguns trams amb neu.

Va ser una trobada plena de companyonia, aventura i solidaritat, que va començar amb un minut de silenci molt emotiu en record a Santi Reixach Garriga, que ens havia ajudat a organitzar aquesta trobada.
FOTOS TROBADA 4×4 MAG 2025
Com ja sabeu cada any participem a La Marató de 3cat i aquest any hem fet un pas més i hem començat el recapte durant la sortida de 4×4, aconseguint recaptar 180€. Per agrair el seu donatiu, vam sortejar una panera entre tots els qui hi van col·laborar.

CLOENDA D'ANY i TROBADA SOLIDÀRIA PER La Marató 3Cat
2025-12-14
El Motor Antic Garrotxa (MAG) ha celebrat aquest cap de setmana una gran diada per posar punt final a l’any, coincidint amb l’última trobada del calendari i amb la ja tradicional jornada solidària a favor de La Marató de 3Cat.
La convocatòria va reunir prop de 80 persones i més de 40 vehicles clàssics, que van sortir des d’Olot per iniciar una ruta que va recórrer diversos indrets de la Garrotxa i el Ripollès. La jornada va culminar a Sant Joan les Fonts, on els participants van gaudir d’un fantàstic dinar de germanor.
Al llarg del dia es van vendre tiquets per als diferents sorteigs organitzats pel club, amb una gran participació dels assistents. Tots els diners recaptats es destinaran íntegrament a La Marató d’enguany, reafirmant el compromís solidari del MAG.

Com a cloenda de la trobada, el club va voler tenir un detall de Nadal amb tots els socis assistents, en agraïment a la seva implicació i fidelitat. Des de la Junta s’ha volgut destacar i agrair la participació i la confiança dels socis, remarcant que sense ells el Motor Antic Garrotxa no seria el que és avui.
Es tanca així un any ple d’activitat, però el club ja treballa intensament en la preparació de les activitats previstes per al 2026.

XXIV Aniversari MAG
2026-01-25
XXIV Aniversari MAG
Diumenge 25 de gener vam celebrar l’aniversari del club amb una gran participació. Més d’un centenar de persones i una seixantena de vehicles es van reunir a la Plaça Clarà per celebrar aquesta efemèrida.
La junta va convidar a tots els seus socis a esmorzar i després la comitiva va desfilar pels carrers de la ciutat per començar la ruta que els va portar fins al Pla de l’Estany on, després de fer el vermut, es va donar per acabada la jornada.

TROBADA DE BICICLETES AMB FRENS DE VARILLES i ANTIGUES
2026-03-01
La 23a edició de la Trobada de Bicicletes amb Frens de Varilles i Clàssiques ha estat tot un èxit, amb un total de 58 bicicletes participants que han omplert els carrers d’història i elegància sobre rodes.
La matinal ha començat al centre de la ciutat amb la presència de l’Honorable Alcalde Agustí Arbós, qui ha donat el tret de sortida a la trobada.

VIDEO SORTIDA PLAÇA U D’OCTUBRE

La jornada ha comptat amb una ruta cicloturística de 14 km, amb un recorregut molt ben valorat pels assistents, que han pogut gaudir d’un bon recorregut pensat per combinar patrimoni, paisatge i passió pel ciclisme clàssic. Durant tota la trobada s’ha respirat un molt bon ambient, marcat per la companyonia, les converses entre aficionats i l’admiració per les bicicletes restaurades amb cura i dedicació.
VIDEO RUTA BICICLETES
L’activitat s’ha emmarcat dins la programació d’Olot Ciutat Europea 2026, reforçant així el compromís de l’Ajuntament d’Olot amb les iniciatives culturals i esportives que posen en valor la tradició i la participació ciutadana.
Un dels moments destacats de la jornada ha estat l’exhibició de Martí Vayreda, que ha completat una diada rodona per a tots els amants de la bicicleta.
ENLLAÇ FOTOS SORTIDA BICICLETES

Sens dubte, una edició per recordar que consolida la trobada com una cita imprescindible del calendari local.

TROBADA DE CICLOMOTORS
2026-04-12

PETITES GRANS MOTOS (fins a 250cc)
2026-04-26
Sortida amb motos de fins a 250cc

MONOGRÀFIC FIRA 1 MAIG - 80è Aniversari VESPA
2026-05-01 08:00 - 17:00 (Europe/Madrid)

TROBADA RENAULT 5
2026-05-03

ARRIBA COM PUGUIS - OLOT-ANDORRA
2026-05-16 - 2026-05-17

MOTOS DE PRIMAVERA
2026-06-27 - 2026-06-28

SANT CRISTÒFOL
2026-07-12

ANADA A MARINA
2026-09-20

TROBADA DE TRACTORS CLÀSSICS - FIRA DE SANT LLUC
2026-10-18

SORTIDA 4x4 CLÀSSICS
2026-11-22

CLOENDA D'ANY I TROBADA SOLIDÀRIA MARATÓ 3Cat
2026-12-13
